<classify> WAJASIRIAMALI wa Mkoa wa Lindi wamesema wako tayari kuunga mkono juhudi za Rais John Magufuli za kujenga Tanzania ya Viwanda ili kuimarisha uchumi wa nchi na kuifikisha katika uchumi wa kati.Pamoja na uungaji mkono huo, bado wanasema ndoto zao zinashindwa kukamilika kwa kukosa mitaji kwa ajili ya kupanua wigo wa biashara zao.Wawakilishi wa vikundi mbalimbali vya wajasiriamali viliyasema hayo wakati wa ufunguzi wa maonesho ya Jukwaa la Fursa za Biashara na Uwekezaji lililoandaliwa na Ofisi ya Mkuu wa Mkoa wa Lindi pamoja na Kampuni ya Maazeti ya Serikali TSN.Wajasiriamali hao walikuwa wakimweleza mgeni rasmi wa jukwaa hilo ambaye pia ni Waziri wa Habari, Utamaduni, Sanaa na Michezo, Dk Harrison Mwakyembe.Kwa mujibu wa Abdalla Heri ambaye ni fundi wa nguo za kitamaduni alisema wananchi wengi wanaona kuvaa nguo za utamaduni wa nchi yake ni kama kurudi nyuma kimaendeleo.Wananchi wengi wanaona kuvaa nguo hizi zinazoonesha utamaduni wetu ni ushamba na mtindo wa kizamani ivyo wanapendelea nguo zinazotengenezwa na wageni. Tunatakiwa kutoa elimu kwa wananchi kuwa ni wakati sasa wa kuvaa nguo za Kitanzanian, alisema Heri.Kwa upande wake Waziri Mwakyembe aliwaahidi wajasiriamali hao kwamba ili kuwaunga mkono katika kutangaza utamaduni wa Mtanzania, atafikisha ombi kwa Spika wa Bunenge ili wabunge wote wa Bunge la Jamhuri ya Muungano wa Tanzania wavae nguo zinazotangaza utamaduni wa nchi.  <topic>: KITAIFA 